**Rámcová dohoda**

**č. 15 / 2021**

**uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 409 zákona č. 513/1991 Zb. (Obchodný zákonník v platnom znení)**

Zmluvné strany

**Predávajúci:**

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

SWIFT:

Kontaktná e-mailová adresa a telefónne číslo: .............. , tel. č.: ......................

(ďalej len ako „Predávajúci“)

a

**Kupujúci: Dopravný podnik mesta Žiliny s.r.o.**

Sídlo: Kvačalova 2, 011 40 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Mgr. Peter Fiabáne, konateľ

Bankové spojenie: Slovenská sporiteľňa, a.s.

IBAN: SK19 0900 0000 0050 3504 4524

SWIFT: GIBASKBX

Kontaktná e-mailová adresa a telefónne číslo: dpmz@dpmz.sk, tel. č.: +421415660148

(ďalej len ako „Kupujúci“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

1. Táto rámcová dohoda (ďalej aj ako RD alebo dohoda) sa uzatvára ako výsledok verejného obstarávania realizovaného postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Zákazku s nízkou hodnotou realizovanú prostredníctvom výzvy na predkladanie ponúk vyhlásil a zverejnil na svojom webovom sídle Kupujúci ako obstarávateľ, ktorý vykonáva vybrané činnosti ustanovené v § 9 ods. 6 a 7 vyššie citovaného zákona. Kupujúci realizoval zákazku s nízkou hodnotou pod názvom: **Elektroinštalačný materiál.** Predávajúci bol vyhodnotený ako úspešný uchádzač o zákazku.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet Rámcovej dohody**

1. Predávajúci sa touto RD zaväzuje dodávať Kupujúcemu na základe jeho čiastkových elektronických objednávok požadovaný tovar (ďalej aj ako „predmet kúpy“) – v rozsahu, kvalite a na požadované miesto dodania, definovaných v tejto dohode a v cene, uvedenej v Prílohe č. 2 tejto dohody.

Jedná sa tovar v skupinách tovarov: skupina I. Vodiče a káble; skupina II. Páska viazacia sťahovacia; skupina III. Poistky, ističe; skupina IV. Žiarovky a žiarivky; skupina V. Ostatné.

1. Kupujúci uvádza predpokladané odberové množstvá tovarov za zmluvné obdobie 36 mesiacov v Prílohe č. 2 tejto RD. Kupujúci sa nezaväzuje predpokladané odberové množstvá tovarov odobrať a skutočne odobraté množstvá tovarov sa môžu líšiť od predpokladaného odberového množstva. V Prílohe č. 1 je uvedený opis a technická špecifikácia predmetu zákazky a dohody.
2. Predávajúci sa zaväzuje dodávať tovar Kupujúcemu na základe objednávok riadne a včas v dohodnutej kvalite, množstve a v dohodnutej cene a Kupujúci sa zaväzuje takýto tovar od Predávajúceho prevziať a zaplatiť zaň cenu dohodnutú v súlade s touto RD.
3. Kupujúci nie je povinný objednávať celý rozsah definovaného predmetu RD uvedeného v Prílohe č. 1 a 2 tejto RD. Neodobratie tovaru Kupujúcim v celom rozsahu a množstve nezakladá právo Predávajúcemu uplatniť si nárok na náhradu škody a ani od tejto RD odstúpiť. Predávajúci sa zaväzuje právo Kupujúceho akceptovať.
4. V prípade, ak počas platnosti a účinnosti tejto RD bude ukončená výroba tovaru uvedeného v Prílohe č. 1 a 2, musí byť táto skutočnosť doložená oficiálnym vyhlásením výrobcu. Predávajúci je zároveň povinný ponúknuť Kupujúcemu tovar s rovnakými, resp. vyššími parametrami a vlastnosťami, aké mal tovar, ktorého výroba bola ukončená (ďalej ako náhradný tovar). Cena náhradného tovaru nesmie byť vyššia, ako cena pôvodného tovaru, ktorého výroba bola ukončená
5. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.
6. Predmetom tejto RD je aj povinnosť Predávajúceho vykonať spätný bezodplatný odber starého nefunkčného tovaru a to pri dodaní nového tovaru, pokiaľ o to Kupujúci požiada.

**Článok 3**

**Termín a miesto plnenia**

1. Predávajúci sa zaväzuje dodať objednaný predmet kúpy do 3 pracovných dní od potvrdenia prijatej objednávky e-mailom. Kupujúci objednávku vystaví a odošle Predávajúcemu v pracovných dňoch (pondelok až piatok, od 06:00 hod. do 14:00 hod.). Predávajúci je povinný elektronicky (e-mailom) potvrdiť prijatie objednávky Kupujúcemu najneskôr v priebehu nasledujúceho pracovného dňa odo dňa odoslania/doručenia objednávky Predávajúcemu.

Deň potvrdenia objednávky Predávajúcim sa nezapočítava do lehoty dodania, ktorá je uvedená vyššie.

Vo veci vybavovania objednávok je kontaktnou osobou na strane Kupujúceho (p. Matúš Mravec, tel. č. 041/5660114, mob.: 0905 720 749, e-mail: matus.mravec@dpmz.sk), resp. iná poverená osoba Kupujúceho.

Kontaktnou osobou na strane Predávajúceho vo veci prijímania objednávok je (doplniť meno a priezvisko, telefonický kontakt, e-mail).

1. Miestom dodania predmetu kúpy je Dopravný podnik mesta Žiliny s.r.o., Kvačalova 2, 011 40 Žilina, prípadne pracovisko Kupujúceho, ktoré sídli na adrese Košická 2, 010 56 Žilina. Miesto dodania tovaru bude vždy uvedené v čiastkovej objednávke.
2. Predávajúci na požiadanie zabezpečí dodávku, dopravu a vykládku predmetu kúpy do miesta plnenia určeného v čl. 3 ods. 2 tejto RD, a to v pracovných dňoch (pondelok až piatok, od 06:00 hod. do 14:00 hod.).

(4) Predávajúci sa zaväzuje oznámiť Kupujúcemu termín dodania predmetu kúpy do miesta plnenia najneskôr jeden pracovný deň pred jeho uskutočnením, a to e-mailom na adresu Kupujúceho (p. Matúš Mravec, tel. č. 041/5660114, mob.: 0905 720 749, e-mail: matus.mravec@dpmz.sk), resp. inej poverenej osobe Kupujúceho.

**Článok 4**

**Kúpna cena a platobné podmienky**

1. Kúpna cena predmetu kúpy bola určená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon.
2. Jednotkové ceny predmetu kúpy sú uvedené v Prílohe č. 2 tejto RD a zahŕňajú všetky náklady Predávajúceho potrebné k dodaniu predmetu kúpy (vrátane dopravných nákladov, ktorými sú dodávka, doprava, vykládka). Jednotkové ceny sú platné 36 mesiacov odo dňa nadobudnutia účinnosti tejto RD.
3. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu kúpy.
4. Kupujúci sa zaväzuje uhradiť Predávajúcemu kúpnu cenu formou bezhotovostného platobného styku na účet Predávajúceho, č. účtu (doplní Predávajúci) ............................, vedený v  (peňažnú inštitúciu doplní Predávajúci)........................ na základe faktúry - daňového dokladu, vystavenej Predávajúcim.
5. Predávajúci vystaví faktúru - daňový doklad dňom riadneho a včasného dodania predmetu kúpy podľa tejto RD. Predmet kúpy bude dodaný Kupujúcemu spolu s faktúrou – daňovým dokladom a dodacím listom.
6. Splatnosť faktúry – daňového dokladu je 30 dní odo dňa jej doručenia Kupujúcemu. Faktúry – daňové doklady budú Kupujúcemu doručené v listinnej forme. Faktúra – daňový doklad sa považuje za uhradenú dňom pripísania vyfakturovanej čiastky na účet Predávajúceho.
7. Predávajúcim predložená faktúra – daňový doklad musí obsahovať náležitosti v zmysle platnej legislatívy zák. č. 222/2004 Z. z. o dani z pridanej hodnoty v znení neskorších predpisov a zák. č 431/2002 Z. z. o účtovníctve v znení neskorších predpisov. Faktúra – daňový doklad musí obsahovať tiež číslo tejto RD (z evidencie zmlúv u Kupujúceho). V prípade, že faktúra – daňový doklad nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto RD, Kupujúci má právo vrátiť faktúru – daňový doklad Predávajúcemu na opravu alebo doplnenie. Predávajúci túto faktúru – daňový doklad podľa charakteru nedostatkov buď opraví alebo vystaví novú faktúru s tým, že nová lehota splatnosti začne plynúť dňom doručenia opravenej faktúry – daňového dokladu Kupujúcemu.

Kupujúci je platiteľom dane z pridanej hodnoty (DPH). Predávajúci je/nie je\* (\*nehodiace sa odstráni Predávajúci) platiteľom dane z pridanej hodnoty (DPH).

**Článok 5**

**Podmienky dodania**

1. Predávajúci dodá tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným všeobecným normám, STN a všeobecne záväzným predpisom.
2. Predávajúci odovzdá predmet kúpy zástupcovi Kupujúceho podľa čl. 3, ods. 4 tejto RD v mieste plnenia, v dohodnutom termíne a množstve podľa elektronickej objednávky Kupujúceho.

1. Poverený zástupca Kupujúceho sa zaväzuje potvrdiť prevzatie predmetu kúpy na dodacom liste.
2. Subdodávatelia nie sú účastníkmi tohto záväzkového vzťahu a z tejto RD im nevznikajú žiadne práva a povinnosti. Za dodanie predmetu kúpy podľa tejto RD v celom rozsahu zodpovedá Predávajúci.
3. Dopravu tovaru na miesto dodania a vykládku zabezpečuje Predávajúci na požiadanie Kupujúceho a bude sa realizovať bezodplatne.
4. Pri dodaní nesprávneho tovaru je možnosť tovar obratom vrátiť Predávajúcemu a požadovať dodanie správneho (objednaného) tovaru. Dopravné náklady hradí Predávajúci.
5. Predmet kúpy bude dodaný v baleniach podľa Prílohy č. 1 tejto RD.
6. Predávajúci zodpovedá za to, že obaly v ktorých bude predmet kúpy dodaný Kupujúcemu, budú spĺňať všetky náležitosti a požiadavky, ktoré ukladá platná legislatíva Slovenskej republiky na tieto obaly, v ktorých sa prepravujú.
7. Predávajúci a Kupujúci sa zaväzujú, že pri dodaní predmetu kúpy a pri manipulácii s ním v mieste dodania budú postupovať tak, aby nedošlo k ohrozeniu života a zdravia obslužného personálu a aby sa zabránilo kontaminácii životného prostredia.
8. Obaly v ktorých bude Kupujúcemu dodaný predmet RD musia byť riadne označené – t.j. o aký druh tovaru sa jedná, množstvo dodaného tovaru a ostatné náležitosti podľa platnej legislatívy Slovenskej republiky, ak sa vyžadujú.
9. Predávajúci sa zaväzuje, že dodaný predmet kúpy spĺňa bezpečnostné a technické normy, ktoré sú v čase dodania tovaru platné v Slovenskej republike, resp. v rámci Európskej únie a viažu sa ku konkrétnemu tovaru. Predávajúci sa zaväzuje, že najneskôr v čase uzavretia zmluvného vzťahu s Kupujúcim odovzdá Kupujúcemu (ak tento o to požiada) v listinnej forme príslušné technické, materiálové listy, resp. certifikáty oprávňujúce predávať v Slovenskej republike tovar, ktorý je predmetom tejto RD.

**Článok 6**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dňa jeho písomného odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom písomného prevzatia predmetu kúpy Kupujúcim, po jeho dodaní Predávajúcim.

**Článok 7**

**Záručné podmienky a zodpovednosť za vady**

1. Predávajúci sa zaväzuje, že Kupujúcemu dodá predmet kúpy v množstve, kvalite, jednotkovej cene a v baleniach podľa objednávky vystavenej Kupujúcim na základe tejto RD.
2. Predávajúci sa zaväzuje, že na dodanom predmete kúpy nie sú žiadne právne vady a vyhlasuje, že je oprávnený vykonávať a udeliť všetky práva spojené s dodaním predmetu kúpy a zodpovedá za nerušený výkon práv Kupujúcim.
3. Predávajúci sa zaväzuje, že predmet kúpy v čase odovzdania Kupujúcemu má a počas záručnej doby bude mať vlastnosti stanovené technickými parametrami a spĺňa všetky požadované parametre, uvedené v technických, resp. materiálových listoch tovarov k jednotlivým tovarom podľa Prílohy č. 1 tejto RD (bližšie viď Čl. 5 ods. 11 dohody).
4. Záručná doba na predmet kúpy je stanovená na 2 roky a začína plynúť odo dňa jeho písomného prevzatia Kupujúcim.
5. Záruka sa nevzťahuje na vady spôsobené Kupujúcim, jeho neodbornou manipuláciou v rozpore s návodom na obsluhu resp. návodom na používanie, nedodržaním záväzného postupu inštalácie, skladovaním predmetu kúpy v nevhodných podmienkach, prípadne násilným a neoprávneným zásahom do predmetu kúpy.
6. Predávajúci sa zaväzuje, že počas záručnej doby bezplatne (vrátane dopravy a dodania) odstráni vady predmetu kúpy, ktoré neboli zapríčinené konaním Kupujúceho.

Odstránenie vady na predmete kúpy začne Predávajúci riešiť neodkladne po písomnom nahlásení vady Kupujúcim a to najneskôr do 72 hodín od nahlásenia vady. Nahlásiť vadu možno písomne e-mailom na adresu Predávajúceho, uvedenú v časti Zmluvné strany tejto RD. Každú zmenu kontaktnej e-mailovej adresy je Predávajúci povinný ohlásiť Kupujúcemu najneskôr v deň nasledujúci po vykonaní zmeny.

1. Odstránením vád podľa predchádzajúceho odseku sa rozumie napr. aj výmena vadného predmetu kúpy za iný, ktorý spĺňa všetky špecifikácie a kvalitatívne ukazovatele definované v technickom, resp. materiálovom liste konkrétneho tovaru podľa Prílohy č. 1 tejto RD.
2. Pri zodpovednosti za vady sa Zmluvné strany budú podporne riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady.
3. Zmluvné strany sa budú riadiť ustanoveniami § 429 a nasl. Obchodného zákonníka, ktoré upravujú záruku na akosť.

**Článok 8**

**Sankcie**

1. V prípade omeškania Predávajúceho s dodaním predmetu kúpy v dohodnutom termíne podľa čl. 3 tejto RD je Kupujúci oprávnený uplatniť si nárok na úrok z omeškania vo výške 0,05 % z ceny nedodaného predmetu kúpy za každý deň omeškania.
2. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,05 % z fakturovanej sumy za každý deň omeškania.
3. V prípade neodstránenia vady predmetu kúpy Predávajúcim v dohodnutom termíne v záručnej dobe je Kupujúci oprávnený uplatniť si zmluvnú pokutu vo výške 100,- € za každý aj začatý deň omeškania až do odstránenia vady predmetu kúpy.
4. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy ani nezaniká nárok Kupujúceho na náhradu škody.

**Článok 9**

**Skončenie Rámcovej dohody**

1. Táto RD sa uzatvára na dobu určitú, t.j. na obdobie **36 mesiacov** a môže sa skončiť okrem riadneho splnenia všetkých práv a povinností Zmluvných strán z nej vyplývajúcich aj:
2. písomnou dohodou Zmluvných strán
3. odstúpením od RD ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou
4. písomnou výpoveďou ktorejkoľvek Zmluvnej strany aj bez udania dôvodu s výpovednou lehotou 3 mesiace, ktorá začína plynúť prvým dňom kalendárneho mesiaca nasledujúceho po doručení písomnej výpovede druhej Zmluvnej strane
5. ak bol Predávajúci právoplatným rozhodnutím súdu vymazaný z registra partnerov verejného sektora (pokiaľ má Predávajúci povinnosť byť podľa platnej legislatívy Slovenskej republiky zapísaný v tomto registri na účely uzavretia tejto RD) alebo mu bol právoplatným rozhodnutím Úradu pre verejné obstarávanie uložený zákaz účasti vo verejnom obstarávaní.
6. Pri podstatnom porušení zmluvných povinností môže oprávnená Zmluvná strana písomne odstúpiť od tejto RD a požadovať od povinnej Zmluvnej strany v súlade so všeobecne záväznými právnymi predpismi náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu kúpy o viac ako 30 dní, dodanie predmetu kúpy, ktorý nebude spĺňať požadovanú kvalitu, rozsah alebo podmienky špecifikované v čl. 2 ods. 1 tejto RD a zo strany Kupujúceho omeškanie s úhradou riadne vystavenej faktúry – daňového dokladu o viac ako 30 dní po lehote splatnosti.
7. Odstúpenie od tejto RD musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.
8. Pod vyššou mocou sa rozumejú okolnosti, ktoré nastanú po uzavretí tejto RD ako výsledok nepredvídateľných a zmluvnými stranami neovplyvniteľných prekážok vrátane dopravy predmetu kúpy na miesto dodania predmetu kúpy. V prípade, že takéto okolnosti budú brániť v plnení povinností podľa tejto RD Predávajúcemu alebo Kupujúcemu, bude povinná Zmluvná strana zbavená zodpovednosti za čiastočné alebo úplné nesplnenie záväzkov podľa tejto RD primerane o dobu, po ktorú tieto okolnosti trvali.

**Článok 10**

**Záverečné ustanovenia**

1. Táto RD sa môže meniť len vzájomne odsúhlasenými písomnými dodatkami.
2. Táto RD nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
3. Zmluvné strany berú na vedomie, že zverejnenie tejto RD a jej príloh na webovom sídle Kupujúceho v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy vyslovene neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto RD alebo v súvislosti s touto RD sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej Zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto RD, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností. V takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto RD bola vyhotovená v 4 obsahovo rovnakých vyhotoveniach s platnosťou originálu, z ktorých Predávajúci preberá dve vyhotovenia a Kupujúci preberá dve vyhotovenia.
7. Zmluvné strany vyhlasujú, že túto RD uzavreli slobodne, vážne a bez omylu, nebola uzavretá v tiesni za nápadne nevýhodných podmienok, RD si prečítali, jej obsahu porozumeli a na znak súhlasu RD podpisujú.

 **Prílohy:**

Príloha č. 1: Opis predmetu zákazky a jeho technická špecifikácia

 Príloha č. 2: Identifikačné údaje uchádzača a návrh na plnenie kritérií - Cenník

 V ............., dňa ......................... V Žiline, dňa .........................

 Za Predávajúceho: Za Kupujúceho:

 ................................................... ................................................

 meno, priezvisko a funkcia Mgr. Peter Fiabáne

 oprávnenej osoby (t.j. údaje podľa *konateľ*

 Obchodného resp. Živnostenského registra)